ΓΡΑΠΤΗ ΕΡΩΤΗΣΗ P-2206/02

υποβολή: Walter Veltroni (PSE) προς την Επιτροπή

(12 Ιουλίου 2002)

Θέμα: Κατάσταση του φτωχού πληθυσμού στο Ναϊρόμπι

Λαμβάνονταςπόψη ότι το 55 % του πληθυσμού του Ναϊρόμπι, δηλαδή 2 εκατομμύρια περίπου άτομα, ζει σε παραγκουπόλεις (slums) που είναι διάσπαρτες στην πόλη χωρίς κάποιο πολεοδομικό σχεδιασμό· ότι οι οικονομικές κοινωνικές καιγειονομικές συνθήκες στους οικισμούς αυτούς είναι ανησυχητικές και απάνθρωπες· ότι οι περισσότεροι από τους οικισμούς αυτούς βρίσκονται σε εκτάσεις ιδιοκτησίας του δημόσιου· ότι η κυβέρνηση θεωρεί τις εκτάσεις αυτές ελεύθερες και τις καθιστά αντικείμενο πωλήσεων και ότι ως εκ τούτου οι φτωχοί κάτοικοι που δεν διαθέτουν κάποιο τίτλο ιδιοκτησίαςφίστανται εξώσεις δια της βίας και οι παράγκες τους καταστρέφονται χωρίς να προβλέπεται κάποιος εναλλακτικός τρόπος στέγασής τους.

Ποια είναι η αξιολόγηση της Επιτροπής, στο πλαίσιο της πολιτικής συνεργασίας με τις αναπτυσσόμενες χώρες, σχετικά με το φλέγον και πολύπλοκο αυτό φαινόμενο, έχει δε λάβειπόψη το πρόβλημα αυτό στο πλαίσιο των σχέσεων με τις αρχές της Κένυα·

Απάντηση του κ. Nielson εξ ονόματος της Επιτροπής

(6 Αυγούστου 2002)

1. Η κυβέρνηση της Κένυας,ποστηριζόμενη από τη διεθνή κοινότητα, ανέλαβε διαδικασία διαβούλευσης μεγάλης κλίμακας, με την ενεργό συμμετοχή της κοινωνίας των πολιτών, προκειμένου να καθορίσει μία συνεκτική στρατηγική για την καταπολέμηση της φτώχειας και την εξάλειψή της σε μακροπρόθεσμη βάση. Η διαδικασία αυτή κατέληξε στην εκπόνηση ενός εγγράφου στρατηγικής για τη φτώχεια (PRSP), το οποίοι αποτελεί το επίκεντρο των στρατηγικών συνεργασίας των βασικότερων χορηγών της Κένυας, περιλαμβανομένης και της Κοινότητας.

Ωστόσο, κανένας χορηγός δεν είναι σε θέση να αντιμετωπίσει σε όλο του το φάσμα το πρόβλημα της φτώχειας στην Κένυα. Ο συντονισμός μεταξύ της κυβέρνησης της Κένυας και των χορηγών έχει ως αποτέλεσμα τον καταμερισμό της δράσης που απαιτείται σχετικά με τις διάφορες πτυχές της φτώχειας.

Στο πλαίσιο αυτό, κύριος στόχος της Επιτροπής στην Κένυα είναι η καταπολέμηση της φτώχειας στις αγροτικές περιοχές, σε συμφωνία με τις προτεραιότητες του PRSP. Τρία τέταρτα των φτωχών ζουν σε αγροτικές περιοχές.

Αυτή η συγκέντρωση σε αγροτικές περιοχές δεν σημαίνει ωστόσο ότι δενπάρχει συνεισφορά στην καταπολέμηση της αστικής φτώχειας: η συνεισφορά αυτήλοποιείται μέσω της στήριξης των εθνικών πολιτικών (π.χ. για τηνγεία) που επηρεάζουν σε μεγάλο βαθμό τους παράγοντες της φτώχειας στην Κένυα. Επιπλέον, μέσω συγκεκριμένων δράσεων, παρέχεται στήριξη σε τομείς όπως η εκπαίδευση και ηγιεινή. Επίσης, χρηματοδοτούνται σχέδια δημιουργίας εισοδήματος μέσω ενός προγράμματος στήριξης των μικρών επιχειρήσεων. Επιπλέον, η Επιτροπή χρηματοδοτεί από κοινού με μη κυβερνητικές οργανώσεις ορισμένα έργα στις παραγκουπόλεις του Ναϊρόμπι, τα οποία αφορούν την επαγγελματική κατάρτιση, την επανένταξη των παιδιών του δρόμου στην κοινωνία και την πρόληψη από τον ιό ανοσολογικής ανεπάρκειας του ανθρώπου (HIV)/σύνδρομο επίκτητης ανοσοποιητικής ανεπάρκειας (AIDS).

2. Θέματα σχετικά με το καθεστώς ιδιοκτησίας της γης στις χώρες της Αφρικής είναι πολύπλοκα και συχνά δυσεπίλυτα. Δεν αποτελούν απλά και μόνο μία ιδιαιτερότητα των αστικών περιοχών και συνήθως σχετίζονται με θέματα όπως τα παραδοσιακά ιδιοκτησιακά δικαιώματα και οι νομοθετικές εξελίξεις που μεσολάβησαν από την αποικιοκρατία και μετά κατά την ανεξαρτησία των κρατών. Συνεισφέροντας σε μία περισσότερο βιώσιμη ανάπτυξη στις αγροτικές περιοχές, η Επιτροπή επιδιώκει να μειώσει τη ροή αγροτικών πληθυσμών προς τις παραγκουπόλεις των μεγάλων πόλεων. Προετοιμάζει, σε συνεργασία με τα

κράτη μέλη, κατευθυντήριες γραμμές για τη βιώσιμη αστική ανάπτυξη, οι οποίες εξετάζουν θέματα σχετικά με τη στέγαση και την ιδιοκτησία γης. Η Επιτροπή συμμετέχει επίσης τη στιγμή αυτή στο πρόγραμμα Συμμαχία πόλεων που χρηματοδοτείται από την Παγκόσμια Τράπεζα και τα Ηνωμένα Έθνη, κύριος στόχος του οποίου είναι να στηριχθούν στρατηγικές αστικής ανάπτυξης, περιλαμβανομένης και της αναβάθμισης των παραγκουπόλεων. Η Κένυα είναι μία από τις χώρες στόχους του προγράμματος αυτού.